*Tämä artikkeli käsittelee jääkiekkoilijaa. Jukka Voutilainen on myös näyttelijä.*

**Jukka Pekka Voutilainen** (s. 14. toukokuuta 1980 Kuopio) on suomalainen jääkiekkoilija. Keskushyökkääjänä tai laidalla pelaava Voutilainen on hyvä viimeistelijä ja saa usein vastuuta ylivoimalla.

Ura
---

Voutilainen on kotoisin Kuopiosta ja on KalPan kasvatti. Voutilainen pelasi KalPassa A-junioriksi asti ja siirtyi kaudeksi 2001–2002 Jokereihin. Voutilainen pelasi kyseisenä kautena seitsemän ensimmäistä SM-liigaotteluaan sekä 11 pudotuspeliottelua ja voitti Suomen mestaruuden. Ensimmäinen täysi liigakausi Voutilaiselle oli 2002–2003. Hän voitti tuolloin tulokkaiden maali- ja pistepörssin.

Kaudeksi 2003–2004 Voutilainen siirtyi HPK:hon. Kausi 2004–2005 oli Voutilaiselle läpimurto hänen tehtyään 42 pistettä. Marraskuussa 2004 Voutilainen valittiin SM-liigan kuukauden pelaajaksi. Hän voitti vuonna 2005 SM-pronssia ja parhaan +/– -tilaston omaavalle pelaajalle jaettavan Matti Keinonen -palkinnon. Kaudella 2006 Voutilainen voitti Suomenmestaruuden.

Kaudeksi 2006–2007 Voutilainen siirtyi HV71:n riveihin. Hän voitti kaudella 2007–2008 Elitserienin mestaruuden ja hänellä oli runkosarjan paras +/– -tilasto. Voutilainen teki myös eniten pisteitä, maaleja ja syöttöjä (9+12=21) Elitserienin pudotuspeleissä 2008. Tuo saldo on Elitserienin pudotuspelien kaikkien aikojen piste-ennätys. Keväällä 2009 Voutilainen voitti Elitserien-hopeaa. Voutilainen on edustanut Suomea Euro Hockey Tour -tasolla. 

Voutilainen solmi keväällä 2012 neljävuotisen pelaajasopimuksen kasvattajaseuraansa KalPaan. Ensimmäinen kausi oli pitkälti loukkaantumisten värittämä. Jo ennen kauden alkua Voutilaista vaivasi sitkeä kuumesairaus, jonka takia mies joutui jäämään sivuun useista European Trophy -turnauksen peleistä.  Kauden neljännessä ottelussa hän loukkasi polvensa ja joutui olemaan sivussa marraskuun puoliväliin asti. 
 Koko kaudella otteluja kertyi vain 29 kappaletta tehoin 10+7, sillä kausi päättyi jo 22. tammikuuta harjoituksissa tapahtuneeseen loukkaantumiseen. 
 Aluksi aivotärähdykseksi luultu vamma paljastui tarkemmissa tutkimuksissa telahermon vaurioksi, josta toipuminen vie useita kuukausia. 

Kaudella 2013–2014 Voutilainen toimi KalPan kapteenina. Kauden lopun hän pelasi lainalla Tapparassa, jossa kausi päättyi hopeamitaliin. Voutilainen oli pudotuspeleissä tehokas etenkin ylivoimalla, tehden kuusi ylivoimamaalia. Kauden 2014–2015 jälkeen Voutilainen siirtyi Saksan DEL-liigan Schwenninger Wild Wingsiin, mutta ei pelannut siellä lainkaan.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2001–2002 | Kiekko-Vantaa | Mestis | 4 | 1 | 0 | 1 | 4 | – | – | – | – | – |
|  | Jokerit | SM-liiga | 7 | 1 | 0 | 1 | 2 | 11 | 2 | 2 | 4 | 0 | Kanada-malja |
| 2002–2003 | Jokerit | SM-liiga | 53 | 12 | 12 | 24 | 8 | 10 | 1 | 3 | 4 | 0 |
| 2003–2004 | HPK | SM-liiga | 44 | 11 | 15 | 26 | 4 | 8 | 2 | 1 | 3 | 12 |
| 2004–2005 | HPK | SM-liiga | 47 | 23 | 19 | 42 | 38 | 9 | 2 | 3 | 5 | 6 |
| 2005–2006 | HPK | SM-liiga | 50 | 24 | 17 | 41 | 20 | 12 | 3 | 5 | 8 | 4 | Kanada-malja |
| 2006–2007 | HV71 | Elitserien | 50 | 15 | 19 | 34 | 26 | 14 | 4 | 3 | 7 | 4 |
| 2007–2008 | HV71 | Elitserien | 51 | 26 | 20 | 46 | 30 | 17 | 9 | 12 | 21 | 12 | Le Mat-pokalen |
| 2008–2009 | HV71 | Elitserien | 52 | 17 | 30 | 47 | 63 | 18 | 4 | 8 | 12 | 8 |
| 2009–2010 | HV71 | Elitserien | 37 | 16 | 21 | 37 | 10 | 15 | 6 | 9 | 15 | 12 | Le Mat-pokalen |
| 2010–2011 | HV71 | Elitserien | 36 | 8 | 13 | 21 | 20 | 4 | 0 | 2 | 2 | 0 |
| 2011–2012 | HV71 | Elitserien | 52 | 14 | 19 | 33 | 18 | 6 | 1 | 1 | 2 | 0 |
| 2012–2013 | KalPa | SM-liiga | 29 | 10 | 7 | 17 | 16 | 0 | 0 | 0 | 0 | 0 |
| 2013–2014 | KalPa | SM-liiga | 35 | 7 | 8 | 15 | 12 | – | – | – | – | – |
|  | Tappara | SM-liiga | 6 | 2 | 1 | 3 | 2 | 18 | 6 | 6 | 12 | 2 |
| 2014–2015 | KalPa | SM-liiga | 56 | 17 | 8 | 25 | 20 | 6 | 0 | 2 | 2 | 2 |
| 8 kautta | yhteensä | SM-liiga | 327 | 107 | 87 | 194 | 122 | 74 | 16 | 22 | 38 | 36 |
| 6 kautta | yhteensä | Elitserien | 278 | 96 | 122 | 218 | 167 | 74 | 24 | 35 | 59 | 36 |

Saavutukset
-----------

* 2002 Suomen mestari (Jokerit)
* 2005 Matti Keinonen Trophy – SM-Liigan paras +/– (HPK)
* 2006 Suomen mestari (HPK)
* 2008 Elitserienin runkosarjan paras +/– (HV71)
* 2008 Elitserien – Kaikkien aikojen piste-ennätys pudotuspeleissä 9+12 (HV71)
* 2008 Ruotsin mestari (HV71)
* 2010 Ruotsin mestari (HV71)
* 2010 Elitserien pudotuspelien paras pistemies (HV71)
* 2010 Elitserien pudotuspelien paras +/– (HV71)

Lähteet
-------

* Jukka Voutilainen Eurohockey-sivustolla (englanniksi)
* Jukka Voutilainen *Elite Prospects*. Everysport Media Group AB.  (englanniksi)
* YLE Urheilu: Jukka Voutilainen palaa Kuopioon
* Jukka Voutilainen on yksi KalPan kaikkien aikojen nimekkäimmistä hankinnoista (Arkistoitu – Internet Archive)

### Viitteet

1. ↑  Voutilainen Jukka Pekka HS:n Verokoneessa *hs.fi*. Helsingin Sanomat. Viitattu 26.6.2018.
2. 1 2 3  Jukka Voutilainen *Elite Prospects*. Everysport Media Group AB.  (englanniksi)
3. ↑  Voutilainen yhä sivussa KalPan kokoonpanosta *Savonsanomat*.  23.8.2012.  [vanhentunut linkki]
4. ↑  KalPalla loukkaantumishuolia  21.9.2012. Jatkoaika.com.
5. ↑  kausitilasto 2012–2013 ottelu ottelulta sm-liiga.fi.  [vanhentunut linkki]
6. ↑  Voutilaisen kausi ohi  16.3.2013. jatkoaika.com.
7. ↑


|  |  |  |
| --- | --- | --- |
| Edeltäjä:**Jari Viuhkola** | **Matti Keinonen -palkinnon voittaja**2005 | Seuraaja:**Lasse Kukkonen** |